Document ID: 32011D0254
Publication Date: 2011-04-20

Content:
DEĊIŻJONI TAL-KUMMISSJONI
tal-20 ta’ April 2011
dwar l-approvazzjoni tal-kontijiet ta' ċerti aġenziji tal-pagamenti fil-Ġermanja, fl-Italja u fir-Rumanija dwar nefqa ffinanzjata mill-Fond Agrikolu Ewropew għall-Iżvilupp Rurali (FAEŻR) għas-sena finanzjarja 2009
(notifikata bid-dokument numru C(2011) 2748)
(It-testi bil-Ġermaniż, bit-Taljan u bir-Rumen biss huma awtentiċi)
(2011/254/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1290/2005 tal-21 ta’ Ġunju 2005 dwar il-finanzjament tal-Politika Agrikola Komuni (1), u b’mod partikulari l-Artikoli 30 u 33 tiegħu,
Wara li kkonsultat mal-Kumitat tal-Fond,
Billi:
(1)
Id-Deċiżjonijiet tal-Kummissjoni 2010/263/UE (2) u 2010/722/UE (3), għas-sena finanzjarja 2009, approvaw il-kontijiet tal-aġenziji tal-pagamenti kollha ħlief l-aġenziji tal-pagamenti Ġermaniżi “Bayern” u “Rheinland-Pfalz”, l-aġenzija tal-pagamenti Taljana “ARBEA”, u l-aġenzija tal-pagamenti Rumena “PARDF”.
(2)
Wara t-trażmissjoni ta’ informazzjoni ġdida u wara li saru aktar kontrolli, il-Kummissjoni issa tista’ tiddeċiedi dwar nefqa ffinanzjata mill-Fond Agrikolu Ewropew għall-Iżvilupp Rurali (FAEŻR) dwar l-integralità, l-eżattezza u l-veraċità tal-kontijiet imressqin mill-aġenziji tal-pagamenti Ġermaniżi “Bayern” u “Rheinland-Pfalz”, l-aġenzija tal-pagamenti Taljana “ARBEA” u l-aġenzija tal-pagamenti Rumena “PARDF”.
(3)
Skont l-Artikolu 30(2) tar-Regolament (KE) Nru 1290/2005, din id-Deċiżjoni ma tippreġudikax deċiżjonijiet meħuda sussegwentement mill-Kummissjoni li jeskludu mill-finanzjament tal-UE nefqa li ma tkunx saret skont ir-regoli tal-UE,
ADOTTAT DIN ID-DEĊIŻJONI:
Artikolu 1
Il-kontijiet tal-aġenziji tal-pagamenti Ġermaniżi “Bayern” u “Rheinland-Pfalz”, l-aġenzija tal-pagamenti Taljana “ARBEA” u l-aġenzija tal-pagamenti Rumena “PARDF” dwar nefqa ffinanzjata mill-Fond Agrikolu Ewropew għall-Iżvilupp Rurali (FAEŻR), fir-rigward tas-sena finanzjarja 2009, huma b’dan approvati.
L-ammonti li jistgħu jiġu rkuprati minn kull Stat Membru, jew li għandhom jitħallsu lil kull Stat Membru skont kull programm tal-iżvilupp rurali f’konformità ma’ din id-Deċiżjoni, inklużi dawk li jirriżultaw mill-applikazzjoni tal-Artikolu 33(8) tar-Regolament (KE) Nru 1290/2005, huma indikati fl-Anness.
Artikolu 2
Din id-Deċiżjoni hija indirizzata lir-Repubblika Federali tal-Ġermanja, lir-Repubblika Taljana u lir-Rumanija.
Magħmul fi Brussell, l-20 ta’ April 2011.

Metadata:
Eurovoc Level 1 Categories: 100152
100146
100156
100161
100144
Eurovoc Level 2 Categories: 100177
100230
100282
100245
100187
Eurovoc Level 3 Categories: 5283
5576
2515
1155
2443
All Eurovoc Categories: 1542
2443
5283
5575
6013